url: =Nasep khawlni sauveipi lupgawpna hangin lungtang natna ki ngahbaih thei :: ZOMI DAILY\nposted on 12 July 2017 at 10:02 pm Lomkholna: Health, News, Sawltak\nNasep khawlni, Off Day niciang in sauveipi amlualiang in lupgawpna pen hoihhetlo a, lungtang natna “Heart Disease” zong ki ngahbaihthei hi ci’n University of Arizona Health Sciences te’n Study abawlna pan mukhia uhhi.\nTuabang in nasep khawlni ciangin sauveipi lupcipna hangin Social Jet Lag piangsak in, Heart Disease ngahtheih nadingin 11% bang lauhuaisak tuam cimawk hi.\n“Jet Lag” cihpen vanleng sauvei tuanglua in, adiakdiak in Time Zones khatpan in adang khatah ih kantan ciangin lungam bekthamlo, pumpi in athuaklah ciangin Jet Lag kici hi.\nSocial Jet Lag cih leuleu pen Germany gamsung University of Munich Institute of Medical Psychology panin Dr Till Roennberg kicipa in hong patkhiat kammalthak Term khat ahihi. Nasepni leh nasep khawlni lup hun kibatlohna te agennopna “different sleep patterns” ahihi.\nHih Research akibawltheih nadingin kum 22 panin kum 60 kikal aphakhin mi 984 te ki encik in akibawl cihi. Researchers te muhkhiatna ah Social Jet Lag hangin cidamna zong kiamsak, lung tomsak, ihmut suaksuak, gim ngeingai, tawllua cihbang in ahoihlo tampi piangsakthei cihi.\nHih Research ih upleh uploh pen thukhat cini in, ahi zongin mihing pen ihlup ngeina, ihthawh ngeina khatin ih gamtat theihding pen athupi mahmah ahihi. Lup hakluatna ahi zongin, thawhbaih luatna cihte ahi zongin, nisim ih gamtat ngeina tawh akibanglodeuh in khatveivei ih gamtat ciangin ihpumpi in thuaklah theihi.\nNasep khawlni, Off Day nikhawng ciangin nitak sauveipi tutu in, zingsangciang sauveipi ihlupcip pen tuani thapai ki gik neinai takpi thei in, ih omziakhat ki navak lualo in omtakpi theihi.\nMore: Singapore kumpi thunei te’n “Royal Expert Whitening Cream” zat huailo cih tangko\nLup hun, thawhhun leh zingsang an, nitak an nek hun cihte pen nisim in ahun ciantan neithei in, ahun lianlian in zangtheileng pumpi adingin hoihtuakpen hi. Sawltak #zomidaily\nPrevious: Hong Kong ah Restaurant khat puakkham in mi 4 liam\nNext: Mawtaw lamzikpi tungah siktukilh bekbek 40km sung dimzihziah in mawtawpei tampi kitam\nMalaysia ah Zomi te hongki thahna vaitawh kisai khuamakai, Pawlpi siate Meeting kinei


timestamp: atn

url: =Lianzatuang :: ZOMI DAILY\nposted on 26 July 2016 at 7:00 am UTC+9:30 Lomkholna: Article, Lianzatuang\nDear all Zomi, Zomite'n khuathak New Ciimnuai or New Tedim sat ding, cih thu pen thangah huai mahmah sa ing. Ahi zong tua ma-ah ih ngaihsut kholh ding thu tampi om leh kilawm ka sa hi. Midangte le …\nContinue Reading about Zomi leh khuathak ~ Lian Za Tuang →\nposted on 6 July 2016 at 9:24 pm UTC+9:30 Lomkholna: Article, Biakna, Lianzatuang\nMinthanna i cihin mikhat hihna or nakhat i hihna ahi hi. Diamond hoihna, a manphatna in ama' minthanna hi paha, Bill Gate' hauhna in ama' minthanna hi pah hi. Titanic a actress ahi Rose' melhoihna in …\nContinue Reading about Topa minthan nading in (Matt 5:16) ~ Lian Za Tuang →\nposted on 9 June 2016 at 6:25 pm UTC+9:30 Lomkholna: Article, Biakna, Lianzatuang\nLungdam pawi thupha mikim tungah hong tung ta hen. Midangte'n thu tuamtuam hang tawh innsung, khuasung lamdungte zemin, snow la peuh Santa Claus la peuh sa ziahziah ta leh December khabup pen ei …\nContinue Reading about Zeisu kuahiam? ~ Rev. Lian Za Tuang →\nposted on 4 June 2016 at 2:37 pm UTC+9:30 Lomkholna: Article, Education, Lianzatuang\nNa hun na bangci zat sawm? ~ Rev. Lian Za Tuang Chris' sungah kong it sanggamte, Ih lungdampawi le X'mas innzepnateng kivui khin ta-a kumthak sung i lut khin ta hi. Tu kum sung na hun na bangci zat …\nContinue Reading about Na hun na bangci zat sawm? ~ Rev. Lian Za Tuang →\nposted on 25 May 2016 at 8:05 pm UTC+9:30 Lomkholna: Article, Biakna, Lianzatuang\nPasian' thupha cih pen mikim in ih lunggulh ciat hi. Pasian pen thupha khempeuh, hoihna khempeuh hong piankhiatna' nak hi-a, leitung, vantung le a sunga om a kimu thei, a kimu theilo, na khempeuh Ama' …\nContinue Reading about Pasian’ thupha tawh a kidim leitung →\nposted on 27 April 2016 at 12:00 am UTC+9:30 Lomkholna: Article, Biakna, Lianzatuang\nLeitungah nopsakna khansauna thupha i ngah theih nadingin, thupha' nakpi in Pasian ahih lam i theih khitah Ama' thupha pen i pianna i nu le pa tungtawn bek pan hong luangkhia sak bek hi, cih thu tomno …\nContinue Reading about Pasian’ Thupha ~ Lian Za Tuang →\nposted on 8 December 2015 at 7:55 am UTC+9:30 Lomkholna: Article, Lianzatuang\nLawki sungpan ih khankhiatpih ngeina hoihlote 1. NUMEITE THUSIM LOH LUATNA Khuasung pawlsung hoih nadingin innkuan hoih kisam masa pen a, innkuan hoih a pian theih nadingin nupa hoih kisam masa …\nContinue Reading about Lawki sungpan ih khankhiatpih ngeina hoihlote →\nposted on 27 November 2015 at 7:02 am UTC+9:30 Lomkholna: Article, Lianzatuang, Thanksgiving\nAmerican Thanksgiving ~ Lian Za Tuang Italian navigator Columbus in 1492 kiim pawlin Spain kumpi nu tungah huhna ngenin tembaw 3 tawh Atlantic tuipi tungah khual hong zin hi. Tua hun laiin leitung …\nContinue Reading about American Thanksgiving ~ Lian Za Tuang →\nposted on 14 April 2015 at 11:23 pm UTC+9:30 Lomkholna: Article, Innkuan, Lianzatuang\nNupa Innkuansung ki maingapna (Intimacy in marriage and family) ~ Rev. Lian Za Tuang Khanglui innsung khat pan khangkhia khat ka hihna le Pasian nasem a ka zin kawikawina pan, nupa sung, innkuan …\nContinue Reading about Nupa Innkuansung ki maingapna ~ Rev. Lian Za Tuang →


url: =CIDAMNA LEH BIAKPIAKNA. - Laibu Saal\nHome > Thuluui/Articles > CIDAMNA LEH BIAKPIAKNA.\nCIDAMNA LEH BIAKPIAKNA.\nPasian in mihing te hong bawl cil limin, leitang pan a piang gah leh teh te bek tawh akivak dinga hong bawl hi cih mikim in ih theih hangin, a thupi na leh Pasian deihna taktak in bang hiam cih mi a tam zaw pekpek te in ih ngaihsun kha kei hi. Ih Pupi masa te, mawhna sungah ana puk khit na ngawn un, Pasian hong gelsak leh hong deihsak ahi leitang pan a piang annkung leh gah leh teh te bek tawh ana nungta hi in tui ciin tunma ciang dong ih pupi te kum 700, 800, 900 val bang na nungta lai veve mawk uh hi.\n“Sa” ih cih pen Pasian in mihing te kivak nang a hong deihsak, hong gelsak hi masa lo napi tui ciin in nek theih khempeuh a suksiat ciangin, donghu in sa siangte bek nek dingin ana phal ahi hi. Hih hun a kipanin sa a siang leh a sianglo kikhamna na om khin cih kong phawk sak nuam hi. Adam pan Noah dong ensuk leng kum 900 kim vive na hi suk uh a, Noah pan Abraham dong ensuk leng, Abraham bang kum 100 leh cih khawng bek hong hi suk mawk hi. Bang zah takin kikhai hiam ngaihsun dih ni.\nPasian tawh kizopna Satanin Suksiat sawm\nHihte kawmkal ah Satan in Pasian a langpanna tawh deih takin na hong sem toto in Pasianin ih cidamna ding , ih hat, ih pilna ding a hong sehsak singgah leh annte “Gu” suak sak in ahi lolo in bawlin, Zu in ki huan, ki um, kibawl hi. Ih Pumpi tung khempeuh thu kizak sakna ahi khuak sazangte pan bek mahin, nuntakna sung tawng dong a sukha, mihingte tawh kithuzakna Vantung in nei thei hi.\nPasian in Amah tawh ih kizopna a siangtho ding Amah Phawk theihna sazang sunga om khawphia tha aluanna a nawngkai sak khat peuh in, lungsim tha kiam sak ahih manin , khawphawk theihnate zong hai sak pah hi. Kidek kidam lohna khat peuh in, phawk theihna hai sakin, khuak hatna kiam sak ahih manin, tawntung nate pakta zo nawnlo-in na dangte tawh kibang lelin ngaihsun hi.\nGimna leh lungkhamna sungah a thuk zaw semsem a mihing a tum ding Satan in deih hi. Mihing a zawh theihna pen duhna pan mah hi pena, tua mah a lawp theihna dingun sep theih sep mawhin sem hi.\nPasian’ lim tawh akibawl mihing khat peuh lungsim sungah Satan alut theihna ding kong ih hong kei ding hi. Pasian tawh ih kizopna hong su tat nuam Satan om hi. Pasian tawh ih kizopna hong suktat zawhna dingin Satan hanciamin man lah mahmah hi.\nTulai nuntak sunga ih zongsatnate in, a tawntung thute ih lawpna susia- a, a tawntunga ih tun na ding mun pen kidek kidamna tawh kisai ahih na thei hi lehang, nekna dawnna ah ih kidek ih kidam pha mahmah ding hi. Pasin in Amah tawh ih kizopna a siangtho ding leh Ama deih bang aphawk, amang siam, a telsiam dingin hong deih sak kimlai Zu leh Kham theih tuamtuam te ih zat ciangin, Pasian deihna bang ki deih thei nawnlo, kitel thei nawnlo in ih lungsim te ziingin, mial in, hai in Satan hong thangsiahna sungah ih awkta hi.\nTua pen mipawl khat te in theilo uh a, Zu, Za, Niangteh Coffee te zong Pasian bawlsa nate, annkung te pan maha piang hi in, nek ding dawn ding mah hi ci zaw lai uh hi. Bang zahtak in Satan in hong khiim hiam cih ngaihsun dih ni.\nPasian in tawlngak ding deih\nHih munah Phawk ding khatin a tunga ih gensa mah bangin, leitung piancil peka kipan, Pasian in mihing te’ tawlngak ni ding hong geelsakin, hong zangh to sak hi. Tua ni-in ni sagih Sabbath ni hi in, Ni guk sungin van leh lei, ni, kha, aksi te a piangsak pa pen Topa hi cih kiciaptehna leh Pahtawina in, Tua ni tawlngak dingin thu hong pia hi. Lai Siangtho sunga a om ngiatlo mihing te mahmah in “Ko ma bawl tawm, phuah tawm hi veh aw” ci a agengen uh SUNday ni tawh Satan in hong laih to in, Tu-in leitung bup ah mi a tamzaw tham tham in tua SUNday ni-in Pasian bia ci-in tawlnga duam duam mawk uh hi.\nPasian in Cidamna ding hong geelsak\nLeitung bupa teng mi atam zaw tham tham te ii lungsim ngaihsutna sungah ut bangbang a omlel ding, duh bangbang deih bang bang ne in dawn ding, tua khit teh Siavuan (Doctor) ten ih natna khempeuh a damna ding zatang hong pia ziau lel ding cih bangin ki ngaihsun mawk uh hi. Tua bang ding hi hetlo hi. ih dam, ih hat nadingin tuma kum 6000 val lai pek in Pasian in Ei mihing te hong bawl cila hong ngim sak hong deih sak nek leh dawn te leh tawlngakna te ih zuih ding na hi zaw hi. Sum bekbek motor dim in nawnin Doctor pa kiang “ka natna hong damsak in” na cih hangin, “Lawm aw ahih theih leh sa ne ken, anteh thei puamte tam nek zaw in, tui tampi pi dawnin, exercise manman bawlin, ahun manin tawlnga in, ihmut cim sakin” hong ci lel ding hi.\nIh Pumpi Engine set tawh gentehna\nLeitung a Motor car hoih penpen a kici khat nei le teh sathau a sianglo, tui kihel cih khawng tawh hawl ngam hetlo ding hi teh, Tua ahih leh tua motor car sanga tehpih theih loh a, aman pha zaw Universe buppi bawla, anei Pasian tapa in Ama sisan tektek tawh hong tat khiatsa Kha Siangtho omna biakinn ahi na pumpi bang dingin hong cidam saklo nate nakam pan in thunthun mawk ding na hiam? Ngaih sun phapha dih ni lawm aw.\nZu, Za, Voksa, Zusa, Coffee, Niangteh te in na pumpi cidam na hong susia in, Pasian tawh ih kizopna hong susia cih thei napi in bang dingin ne teitei dawn teitei ding ih hi hiam? Gil vah luatna in zong ih pumpi hong gim sakin mawhna hong suak sak hi. Gilpi natna nei cih thei napi cin, zasan na nek tei tei leh amawh na hi hi. Pasian in nek dinga hong koih ahih hangin, na pumpi a dingin ahoih kei leh Kha Siangtho tenna ahi na pumpi a susia mah na hi hi..\nTua ahih manin, hong bawlpa Pasian in ih pumpi adingin hong geelsak, hong deihsak tawlngakna, huih siangtho dikna, nitang, tui siang dawnnate leh meh teh meh gah ann teh thei puam te sungah gilvahna ding bek hilo in, damna, hatna, ciimna zatui te om hi cih pen mitampi te in phawkin kinei kha lo in zatui zaha bekbek in hong dam sak thei bek ding hi ci-in ih ngaihsun den kha mawk hi. Piancil sung ah “Numei in tua singgah amuh ciangin limtuak sa a” a cih mah bangin, limtuak ih sak peuhpeuh ih nek pahpah a, ei ut bang peuh in ih om a leh a tawpna ah nuntak tawntungna zong kitan thei hi cih Lai Siangtho in hong hilh hi.\nIh Pumpi in Pasian Kha Siangtho tenna Biakinn pi ahi hi. Satan in Kha Siangtho tenna biakinnpi a hi ih pumpi a suksiat sawm mah bangin, Pasian biakpiakna a ih zat Biakinn sung te ah zong Pasian tawh ih kizopna te hong nawngkai sak lai hi. Music gin ngaihlua te ahi zongin, Pasian tawh ih kiho laitak ahi thunget lai takin Music ging te ahi zong in, a zahtak huai mahmah Pasian mai ah ih omlai tak in kizepdan a uanglua te leh leitung lamah ih lungsim hong lut sak thei Music luanzia te tawh Satan in Pasian tawh ih kizopnate suksiat ding hanciam ahih lam phawk ni. Ih nuntakna leh Ih biakpiakna te ih kisit tel ding ahi hi. Lai Siangtho sungah Cain leh Abel te a hi zongin, Soul leh David kumpi te etteh dingin na om uh hi.\nA Siahuai bel Satan Ngian\nMihing’tunga a sia thei bel ding na asep dan ding uh a kikum dingin Satan in apuuk van mite khawm tuah hi. Ngimna khat khit khat gen uha, a tawp na ah Satan mah in thu khat hong mu khia hi. Lenggah leh buhte-a kipan Pasian in ann dinga a bawlte, mihing’ pumpi, lungsim leh hatnate a susia “Gu” suah sak ding ahi hi. Tua bangin khua phawknate kisia in Satan in a uk cip zo ding ahi hi. Mite in zuhang ne leh Satan in amaute a tual niam zaw semsemin bawl ding hi. Zu, Zanah, Sahdah, Kunza, Khaini, niangteh, leh coffee zatna tawh Satan in leitung mite man cip hi.\nKham theih lenggah Zu\nKana Khua mopawi-a Khris in tui kimlai lenggahzu a suah sak pen, lenggah tui taktak ahi hi. Tua pen Lai Siangtho in, “Susia kei un, a sungah thupha omhi,”acih “lenggah bom pana kingah lenggah zu” acih pen ahi hi. Isaiah 65:8.\nLenggahzu, buhzu leh singgah zute in, Zuhang mah bangin kikham thei veve hi. Tuate nekna in akhauh zaw hong duhsaka, tua bangin zu ne lo-om theihlohna piang sak hi. Tawmtawm nekna in tampi nekna dinga Sangkahna ahi hi. Tawmtawm nekna in damdam in na sema, ane mi in ama lauhuaina aki phawk ma in, zu-hai mahmah khat suak khin ta hi.\nZu in Mihing Sila-in Khawi\nMihing in zu hang lim sa-a, a kam sungah a ki tulh tulh ciangin, Pasian’ lim tawh kibawl kimlai ganhing sanga niam zaw a tung suk ahi hi. Ngaihsut theihna nei nawnlo in, a lungsim hai gawpin, ganhing lungsim paai ta ahih manin a zum huai pipi thusiate hong bawl uh hi.\nZu a kham tak uh ciangin, tua ahai sak zu ne lo uh hi leh kihtak huai a sak mahmah ding uh nate amau te in hong bawl uh hi. Tua banga zu gui-a a om uh ciangin Satan in amaute a uk cip hi ta-a, Satan tawh amau te apang khawm hong hi ta uh hi.\nZanah In Gu Hi\nZanah pen dam taka adaplaan a siahuai bel “gu” ahi hi. Bangbangin kizang hita leh asiatna kibang hi; siatna abawl dan ze-ol ahih manin kihtak huai zaw sem hi, bang hang hiam cih leh kiphawk paklo hi. Phawk theihna sazangte a phawn gawp khit ciangin zaw gawp sak hi. Khuak thakiam sakin zing sak hi. Kham theih zu sangin phawk theihna sazangte susia zaw hi. Daplaan lua ahih manin pumpi tung pain paih khiat ding haksa hi. Za teepna in zu lunggulhsak a, zu-hai suahna bulpi khat hong suak hi.\nNiangteh leh Coffee In Pumpi Khoilo\nNiangteh in hong phawng hi. Gilpi a phawk theihna sazangte kilat sak hi; tua in khuak va phawng to hi, tua in lungtang nasep tam sak suk leuleu-a, pumpi bup tawlkhat hat tuam sak hi. Gim leh tawl mangnilh sak hi; hatna a khangsak tawh kibang hi. Lungsim khanglo sakin, naa vaak sak zaw hi.\nTua ahih manin mi tampi in, niangteh leh coffee in amau tungah a pha bawl hi ci uh hi. Tua pen maan lo hi. Niangteh coffee in pumpi khoilo hi. Ki gawi zana si leh sa-a apian ma-in suk khakna hong nei-a, hatna a kisa pen phawk theihna a kiphawng hi bek hi. Tha lawp saka aphawng teng abei ciangin, ngui-in zawm gawp thei hi.\nTua bang phawk theihna a phawngte ki zangzang leh lungtang natna, ihmut theih lohna, diip kuatna, gongsa, ci liing leh siatna dang tampi piang hi; bang hang hiam cih leh tuate in pianpih tha susia hi. A gim sazangte phawng phawnga nasep a vala sep sak sangin tawl ngak sak hi thiat ding hi zaw hi.\nItem Reviewed: CIDAMNA LEH BIAKPIAKNA. Description: Rating: 5 Reviewed By: Cinpu Zomi


url: =CELL PHONE LEH LAI SIANGTHO:Thawng Za Cin (LBC) – FGA Tulsa\nCELL PHONE LEH LAI SIANGTHO:Thawng Za Cin (LBC)\nFebruary 4, 2019 Comments Off on CELL PHONE LEH LAI SIANGTHO:Thawng Za Cin (LBC) Zokam FGAIM\nZomite nuntak khuasakna sungah tanglai pek a kipan Siampite pen Hausate le siksekte zahin thupi mahmah uh hi. A nungta Pasian’ thu i san a kipan siampite’ nasep pen Pastorten hong zomto uh hi. Pastorte nasep tampi lakah Lungdamnathu gen pen Vakkawnsia(Evengalist)ten hong zomto uh hi. Pastorte le Vakkawn Siaten mipite lungsim sungah zahtakna a ngah bangun amau omzia tatziate mipiten kizui sim pian gige hi. Pasian’ nasem pawlkhat in Pulpit tung pan iPad, Cellphone cihte pan Lai Siangtho hong sim uh pen mipi lam pan muhna nam nih om hi. Kilawm a saten siksan nei uh a, kilawm a sa loten zong siksan mah nei uh hi. Hih thu tawh kizui-in dinmun khat i letkip theih nadingin a nuai a bangin muhna i gual nuam hi.\n1. Lai Siangtho koici bangin hong piang hiam?\nLai Siangtho a bu tawh i neih theih nadingin Computer sung mahah kikhen masa ahih manin tua a kizang Computer sungah bang teng kikem cih kithei lo a, iPad le Cellphone pan i zat tawh kilamdang lo hi, cih ngaihsutna nei uh hi. IPad le Cellphone sung pan Lai Siangtho sim ding i san zawh kei leh a laibu tawh i sim zong san zawh huai tuan lo a, a kigelh masakna (Original) pan i sim ding hi. IPad le Cellphone pan Lai Siangtho sung i zon nop khatpeuh olno takin kizong ziau thei hi, ci uh hi. IPad le Cellphone pan laibu deih bangbang kisim thei a, laibusalpi (Library) a nei kisuak pah hi. IPad le Cell phone sung pan i sim hangin a thu Pasian’ kammal a kibang veve hi, ci uh hi.\n2. Lai Siangtho a laibu ngiat tawh sim ding a pomte dinmun\nLai Siangtho i cih Mikang pau-in Holy Bible kici a, Greek kammal “biblion” hi-in a khiatna pen laibu aihkeh laizial cihna ahih manin a laibu mah tawh sim ding ciin kammal bulpi (root meaning) dinpih uh hi. Lai Siangtho a kigelh masakna tawh i sim nop hangin kingah zo nawn lo a, laibu tawh deih hunhunin kingah thei lai ahih manin laibu tawh sim tangtang ding thupi sa uh hi.\nIPad le Cellphone hong pian ma Lungdamnathu tangko-in pai kawikawina ah Lai Siangtho bek hi lo zanpuan puangiatngiat a khe tawh a pai ciatciat zo, Pasian’ nasemten khe tawh pai a tam nawn lo khuahun le Zanpuan puak a kul nawn lo khang hunah Lai Siangtho pen vangik hi lo hi, ci-in telmuh uh hi.\nPulpit tung le mipi mai-ah Laibusal sung a om laibute sim kawmin thu kigen hi lo a, sim ding teng le kigin ding teng kigin phitphet khit teh Pasian muanna tawh ki-ap a thu kigen ahih manin Pulpit tungah Laibusal (Library) zong a om pah iPad le Cellphone pen zat ding kisam tuan lo hi, ci-in telcian uh hi.\nPasian kammal a sim i hih hangin i simna iPad le Cellphone pen muhhuai lo pawlkhat muhkhakna (YouTube, Facebook, Twitter, Instagram.,etc) le genhuai lo thu genkhiatna (Phone pan mite kammal kilawm lo tawh kiko gawp thei) ahih manin Lai Siangtho a bu mah tawh sim ciatciat pen lungkimhuai diak a hihna dinpih uh hi.\n3. Banghangin IPad le Cellphone pan Pasian kammal kisim?\nIPad, Cellphone le Lai Siangtho koikoi zang tale’ng i sim thu kibang hi, ci-in a pom man ahi hi. Pawlkhat in Lai Siangtho a bu-in (nei lo) pua kha lo ahih man hi. Pawlkhat in a lungsim kiu khatah kisialhnopna hang (a nei cilte) zong hi thei hi. Pawlkhat in iPad le Cell phone pan Lai Siangtho simna hangin mipin a pimuh dingin a ngaihsut man zong hi thei hi.\n4. Bang hunah IPad le Cellphone pan Pasian’ kammal sim ding?\nBiakna suahtakna om loin Lai Siangtho bu puak kawikawi ding hong kikham hun teh iPad le Cellphone sungah i koih pen manpha mahmah ding a, tua bang hun teh iPad le Cellphone mah i zat kul ding hi.\nPawlkhatten Khawmpite ah thu a gen ding uh teh Lai Siangtho a bu mah pan sim tanghtangh napi, adangdangah iPad le Cellphone panin tangzang takin sim ziau uh hi. Ahi zong Innkuan kikhop, Homecells kikhop, nasepihte tawh tha lakkhopna (devotion), inn thungetna, Biakinn kikhopna le Biakna pawi thupi (Khawmpi) cih a mun a mual khentuam loin a thu tungah kinga a i zat suak sawm leh IPad le Cellphone pan Pasian kammal Lai Siangtho pen teelzawkna tawh kisim thei lel ding hi.\nMipi muhna ah Lai Siangtho a bu tawh i sim pen a sang zo lo om lo a, IPad le Cellphone pan Lai Siangtho i sim pen kisang kim zo lo ahih manin Lai Siangtho a bu mah pan i sim tanghtangh pen thungai mipite lungsim zawhsa hi pah hi.\nLai Siangtho pen a bu mah tawh Gospel paina ah i puak kei leh a dam phalo / hat nawn lo hi’n teh ci thei kha ding uh hi. Siapa/nu pen zanpuan pua a, Gospel a pai lai dinmun lui mangngilh ta, ci thei kha ding uh hi. Pasian in na khempeuh thei ahih hangin Vantunggamah a lut thei dingte min Tuuno laibu sungah kigelh a, thukhen ni teh tua Tuuno laibu kilem ding, ci tektek hi. Laibu tawh i sim pen zekai ta hi loin ni tawp ni dong kizang ding hih tuak hi. Mangmuhna sungah Nuntakna laibu cih pen 31 vei kigelh hi.\nLai Siangtho kammal pen iPad le Cellphone pan i sim manin iPad Siangtho, Cellphone Siangtho i cih tawm vat hangin leitung in hong sansak nai lo a, Lai Siangtho (Holy Bible) mah leitung in hong ciaptehsak (Universal acceptance) lai hi. Nov.26-29, 2018 sungin Kawlpi a kibawl (Siadaw huang le AMC Biakinn) 4 veina Global Zomi Alliance khawmpi lai-in Tapidaw biakna pawl tuamtuam pan Makai Siapiten thugenna nei uh a, Lai Siangtho a bu mah tawh hong simpih uh hi.\nFeb.20,1986 ni-in Leipi Tuiphum Pawlmi Pa Tual Khaw Tuan’ inn meikang a, lamdang takin Lai Siangtho bu kang lo hi, ci-in a tunu Lia Man Deih Cing in gen kik a, iPad le Cellphone tha thunna (Battery charge) panin a puakkham theihna tawh i tehkak teh Lai Siangtho a bu mah tawh sim pen lungkimhuai lai hi. Nov.10, 2002 (Nipi ni ) zingsangin Leipi Tuiphum pawlmi Pa Kam Go Paute Kawlpi Lansone ah a teen lai-un a inn uh kangtum ngei hi. Amau inn bek hi lo a veengte (U Bo Lay) te inn zong kangtum hi. Ahi zong Pasian kammal kigelhna Lai Siangtho pen kang lo hi, cih a tanu Lia Cing Sian Lun in gen hi.\nPasian’ nasemte adingin IPad, Cellphone, Tablet cihte pen neih ding a hoih le a kisam mahmah hi a, mipi tawh a kizomte ahih manun hong zatsiam ding uh lunggulhhuai mahmah hi. Ahang in a nungta Pasian’ thu a gen Pastorste leVakkawn Siate pen Zomite adingin mi thupi mahmahte sungah kihel uh a, iPad le Cellphone pan Lai Siangtho hong sim manun mi’n hong gensiatsak ding zong i phal kei hi. Tua ahih manin tuhun adingin khuahun zui-in deih hunhun a kingah thei Lai Siangtho, mi cidam khat adingin zong puak lah ahi lo Lai Siangtho a bu mah tawh Pasian’ nasemten a gen ding thu kigingsain Pulpit, mipi mai pan hong sim ding uh laigelhpa ngaihsutna ahi hi.


url: =Start Over You searched for: Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Social Activists and Public Advocates ✖Remove constraint Subject: Social Activists and Public Advocates Subject Files by subject ✖Remove constraint Subject: Files by subject Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names The New York State Tenants and Neighbors Coalition ✖Remove constraint Names: The New York State Tenants and Neighbors Coalition


url: =ZIUSA Genvai Thupulaakna (01/04/19) :: ZOMI DAILY\nposted on 1 April 2019 at 10:54 am Lomkholna: News, USA, ZIUSA, Zomi\nZIUSA Genvai Thupulaakna\nTo: Zomi Innkuan USA (ZIUSA) Genvai Kipawlteng\nATHU: ZIUSA GENVAI SIHVUINA SUM $ 15,000 (Tulsawm leh Tulnga) KIPIA DING.\n1. ZIUSA Board of Directors Meeting (March 30, 2019) thukhensatna tawh kizui-in, USA gamsung aom Zomite sihna tungtang ah luangkiphaamna ahi ZIUSA Genvai ah akipawl (Thukhunpi pom) khat in sihna atuak leh ZIUSA Genvai Thukhunpi tawh kizui-in akikaikhawmsa Piakkholh Kivuina Sum atampen (100%) $15,000 (Tulsawm leh Tulnga) tawh lungphaamna kinei ding hi cih pulaakna kong nei uh hi.\n2. Zomi Innkuan USA Genvai Thukhunpi apom Zomi khat in sihna atuah leh anuai-a bangin Kivuina Sum (Death Benefit) ngah ding hi:\na. Thukhunpi pom asuah Ni pan kipan Ni 60 acinma a sihleh – 25%\nb. Thukhunpi pom asuah Ni 60 acin akipan Ni 120 acinma a sih leh – 50%\nc. Thukhunpi pom asuah Ni 120 acin akipan Ni 180 acinma a sih leh – 75%\nd. Thukhunpi pom asuah Ni 180 a cingkhit leh sihvuina sum 100% ngah dinghi.\n– Ref: Thukhun- VI:1 – ZIUSA Genvai Thukhunpi\n3. Thukhun –IV: Zomi Innkuan USA Genvai Sumbulpi leh Thukhun –V: Piakkholh Kivuina Sum don zah ding kilaihna omlo hi.\n4. Akikaikhawmsa Piakkholh Kivuina Sum atampen sehna ZIUSA Nasepkumsim in khanzel ding cih Thukhun kizang nawnlo ding-a, Nasepkum khat sungin ZIUSA Board of Directors in Thukhunpipom phazah zui, Sihvuina Sum phazah zui in kisam asak bangin etkikna leh puahphatna ahunzui-in nei thei ding hi.\n5. ZIUSA Board of Directors in Meeting (March 30, 2019) zui-in ZIUSA Genvai Thukhunpi sunga Thukhunte puahphatna a neih teng tawh kizui-in ZIUSA Genvai Thukhunpi (Updated) asawtlo in hong kikhahkhia ding hi.\n6. Hih Genvai Thupulaakna pen akipuahthak Genvai Thukhunte theihsakna hi bek hi. Genvai tawh kisai Kalsuanna khatpeuhpeuh ZIUSA Genvai Thukhunpi zui-in kikalsuan, kisem khia hi.\n7. Hih Genvai Thukhun puahphatnate Board of Directors in March 30, 2019 ni-in aneih Meeting sungah khensatna aneih hun akipan in akizang hi pah hi.\n8. Theihbehnopna, tellohna aom leh ZIUSA Genvai Tanupi tungah thu kidong thei hi.\nPrevious: Kipilsak kici – Nang e?\nNext: Rafi Eitan, Israel te thukan siam, Adolf Eichmann, aman zopa kum 92 in si\nZIUSA in Kawlgam lam vai Politics vai hong nawngkai\nhong nawngkai sak nawn kei leh hoih ding hi ci in mipi\nki lunggulh ci uh hi.\nLungdam. Topa thupha.


url: =Tuesday, 26 April 2016 06:14\nThuklai khua ah 1946 kumin mawtaw theng hi. 1950 kum ciang Buanman khua taw telephone khau kithung a, Buanman le Sialtuuzang telephone taw kipaupui thei hi. 1928 kum in Vernacular School kiphuan hi. 1944 kum ciang Post Primary School kihong hi. 1945 kum ciang Private High School kihong a, 1947 kum ciang kumpi te in State High School hong nga sak hi. 1953 kum ciang kumpi te in Rural Health Center nga sak hi. 1962 kum ciang Zato Station Hospital nga a, tua zawk hun khat ciang Rural Health Center sia Mualbem ah kitua hi. 1963 kum ciang kumpi te in Post Office koi a, 1964 kum in Telegraph zongh Thuklai koi thua hi. 1964 kumin Sub-Township nga hi kasap kumpi thu paizia taw kizui in 1972 kum ciang kiphiat kik hi. Police Station sia 1965 kum in kumpi te om sak hi. 1985 kum ciang Unicef Water Supply kivawt hi. 2002 kum ciang kumpi te in Auto Telephone nga sak a, leitung mun theampo telephone taw kipaupui thei hi.\nBiakna taw kisai in Thuklai khua ah khua sat pan kipan Lawki ngeina kibia hi. 1911 kum in Pu Kim Lian le a zi Pi Cing Huai te Tuiphum Tapidaw suak hi. 1911 kum sung ma in Laipian biakna theng a hun khat ciang bo kik hi. 1956 kum ciang R.C. biakna theng hi. 1958 kum in SDA theng hi. 1977 kumin AG pawlpi kiphut hi.\nsource: Pu Thuklai Suanle Paal\nThuklai Khua Photo pawl khat.\nLast modified on Wednesday, 27 April 2016 08:25\nKhua leh Ngam\nMore in this category: Khuasak »


url: =ZONET Awards 2011 ngahte lungdam pihna :: ZOMI DAILY\nposted on 15 August 2012 at 2:15 pm Lomkholna: Article, Thawntuang\nKum a beisim in ki pawlna tuamtuamte khempeuh in hun beisa teng pulak kikna a neih uh mah bangin Zomi International Network (ZONET) pu te’n amau vaihawm siamna leh member tengtawh ki lungtuak tak in kum 2011 ZONET sungah:\nZONET Person of the Year 2011\nZONET Writer of the Year 2011\nZONET Reporter of the Year 2011\ncih bangin pahtawi huai mite mipite hong deihtel sak ZONET pute gelsiam kasa mahmah hi.\nA masa in ZONET ah lai i suah khempeuh hunleh thatang pia in thuhoih ding deihna tawh ZONET puten a mau lemlawh ding peuhmah om lo na pi, a mipih Zomite a it luat man, a veiluat man bekbek uhtawh hong septoh uh pen PAHTAK HUAH MI taktak in ka mu hi. Hih bangin gam leh minam adingin a ki pia khiatte mi hampha mahmah khat in mu ing.\nPu Chin Sian Thang:\n“ZONET Person of the Year 2011” nong ngah kong lungdam pih mahmah hi. Gam thu i gen nakleh amau min i helloh theihloh takpi mawk hi. A lim (photo) te ah i muh ciangin Zopuan mah silh tangtang in Minam vei tak mahin ka thei hi. Et tehtaak ettehcing ka sa takpi mah hi. Hih bangin ZONET Person of the Year 2011 a ngahpen ka deihbang gen siam ta kei mahleng kei mimal in ka lungdampih mahmah hi.\nDr.Hau Za Cin:\n“ZONET Writer of the Year 2011” nong telcing kikkik pen kong lungdam pih mahmah hi. A diakdiak in Zomite ki pumkhatna dingleh makai hoih suahna ding, et teh pha suahna ding, mite tawh ki kholh theihna ding, na sep ngah ciang vaipuak dan ding, Zomite a neu a lian khangto lialia na ding cihbang thugil tampitak hong gelhto ziahziah a, mi hampha mahmah khat ban-ah a mipih te zong ih hampha mahmah hi. Kum 3 vilvel bang ZONET Writer of the Year hong ngah cihpen thuneu hilo hi. Tukum ciangciang amah bangin laigelh uk a tam hangin laigelh siam ki tam nailo ahi manin khangthak tampite adingin et tehtaak Dr.Cin i neih pen hampha ka ki sa mahmah hi.\n“ZONET Reporter of the Year 2011” nong telcing manin kong lungdampih mahmah hi. Nisim TV tawh leitung\nthupiang ih muh hangin a thu taktak ki tello a, nisim News English tawh tampi a om hangin ei kamtawh ka telhetlo khawmkal panin ZomiDaily in Zomite News bek hilo leitung thu theih huai nisim a it a mipihte tungah Zolai ngiat tawh hong suahdente nisim mah in ka simden hi. Tua bek zong hilo Thului leh Thuthak khempeuh a ki suaksak te zomidaily.org ah koih pahpah hi. Kua mah dang hamphatna ding hilo a, Zomibup hamphat nang bekbek hizaw hi. Hun leh pilna a zangh bek hilo sum tampi beina hi a, thagui thatang tampi beina hi. Zomite adingin na lianpi asem taktak Zomi Daily hong hi tawntung ta in.\nZomite sungah a pahtaak huai mite phataakna piakding mah hi aa, a tha hatlo te domto in, a khang cinglo te khang liansak in, tawsawn theih ding mite tawsawn in, mite panpih theihna ding munte ah ki panpih in, ih vek pi in khangto khawm lialia dihni.\nLungdampihna lianpi tawh…,\nPrevious: Zomi te sungpan a masapen te\nNext: The Lady: Aung San Suu Kyi’ Video ~ Hau Za Cin


url: =Iraq gamah Shia Muslim te biakna pawiah sihpih Bomb kipuaksak ~ Thang Khan Lian :: ZOMI DAILY\nposted on 15 November 2016 at 2:00 pm Lomkholna: News, Thangkhanlian, World\nNov. 15, 2016: Kum zalom 7 AD hun lai-in Umayyad kumpi Yazeed’ ukna lungkim loin kiphinna ah a kithat Islam phuankhiapa Prophet Mohammad’ sanggam Imam Hussein leh a sanggam lang/kimkhat (half-brother – pa kibang nu kibang lo) Abbas kici kivuina Karbala khuapi ah Shiite Muslim ten Immam Hussein’ kithahna pawkna dingin biak piakna “Arbaeen” kici ni 40 sung nei dingin a kikaihkhawm ngeingai lai takun zan in sihpih bomb kipuaksak a, nautang guk in sihna tuak hi.\nIraqte’ Interior Ministry spokesman Brig. Gen. Saad Maan in hih Karbala khuapi-a biak piakna mun suam dingin sihpih bomb puaksak mi guk hong lut sawm uh a, police ten Ain al-Tamr ah nga kaplum man uh a, a gukna pen inn sungah tai lut in, a bomb puaksak a, mi guk a sih banah mi guk in liamna tuak hi ci-in gen hi.\nIS ten statement a bawlna uh-ah Shiite (Shia) Muslimte, policete leh galkapte ngimna in hih bomb puak pen ko puahsak hi ci-in pulak uh hi. ISte pen a tam zaw Sunni Muslimte hi uh a, Shiite Muslimte pen Islam biakna panin a lam pial khia mite, thudik a taisan mite (apostates) ci-in ngaihsun/koih uh a, Shiite Muslimte biakinn (mosques) zong suaksak mun mahmah uh hi.\nIraq galkap ten ISte ukna Mosul khuapi lak kik ding Oct. 17 panin galdo na kipan uh a, tu-in Mosul nisuahna lam-a ISte panmun pawl khat-ah lut zo ta uh hi kici hi. Source: Al Arabiya/ Photo: Karbala khuapi/ Thang Khan Lian\nPrevious: Malaysia kumpi in Rohingya Refugee mi 300 nasep guanding\nNext: A theihhuai Muslim te kikal akilang neihna hong piankhiatzia ~ Thang Khan Lian


url: =kitab ut tawheed urdu pdf full.pdf - Free Pdf Download\nkitab ut tawheed urdu pdf full\nFree PDF ebooks (user's guide, manuals, sheets) about kitab ut tawheed urdu pdf full.pdf ready for download\nkitab ut tawheed urdu pdf full.pdf\nList of ebooks and manuels about kitab ut tawheed urdu pdf full.pdf\nSimilar Pdf to kitab ut tawheed urdu pdf full\n* kitab ut tawheed urdu pdf hindi\n* kitab ut tawheed urdu pdf file\n* kitab ut tawheed urdu pdf format\n* kitab ut tawheed urdu pdf book\n* kitab ut tawheed urdu pdf converter\n* kitab ut tawheed urdu pdf 2017\n* kitab ut tawheed urdu pdf online\n* kitab ut tawheed urdu pdf 2020\n* kitab ut tawheed urdu pdf free\n* kitab ut tawheed urdu pdf 2019\n* kitab ut tawheed urdu pdf download\nTo find more books about kitab ut tawheed urdu pdf full, you can use related keywords :\nkitab ut tawheed urdu pdf full Files for free and learn more about kitab ut tawheed urdu pdf full . These Files contain exercises and tutorials to improve your practical skills, at all levels!\nYou can download PDF versions of the user's guide, manuals and ebooks about kitab ut tawheed urdu pdf full, you can also find and download for free A free online manual (notices) with beginner and intermediate, Downloads Documentation, You can download PDF files about kitab ut tawheed urdu pdf full for free, but please respect copyrighted ebooks.\nexamkrackers 101 passages pdf free guitar grimoire progressions pdf warhammer 40k 9th edition core rulebook astm d1143 pdf pressure points chart printable solla sollew song lte training courses anything but love song warhammer 40k astra militarum pdf l1b prd visa iso 14644 2015 free download raspberry pi zero w connectors what is extreme perspective runecaster's handbook pdf free tomorrow by annie lyrics vda automotive standard price pritchard you squared pdf eleanor and park pdf english march 2018 sat pdf download d&d player handbook free download nursing interventions for aplastic anemia in children opposites worksheet do the emerald tablets exist rune factory tides of destiny tuna house gaston bachelard the poetics of space pdf diccionario en espanol larousse smart phonics 1 pdf wireshark lab tcp solutions stock the treaty of verona 1213 shadows of the last war errata first friends 1 teacher's book free download for pc in sheep's clothing book pdf l5r rpg pdf pitman probability solutions saxophone warm up exercises yahoo ingles miel san marcos linear algebra otto bretscher pdf legacy of the divine tarot pdf download sermones para predicar en pdf sou matome n3 dokkai pdf online pitman probability solutions fox in sox book pdf integrated chinese level 1 part 2 pdf john updike separating pdf free yoshi oida the invisible actor pdf online earth magnetism pdf nameless tennessee by william least heat moon darood e tanjeena monster study planner app


url: =Tuni Pasian Kammal (Feb 13, 2019) :: ZOMI DAILY\nTuni Pasian Kammal (Feb 13, 2019)\nposted on 14 February 2019 at 7:39 am UTC+9:30 Lomkholna: Kammal\nPa aw, amaute pumkhat a suah nadingun thu kong ngen hi. Kei sungah nang omin nang sungah kei ka om bangin, amaute khempeuh zong eima sungah pumkhat suak a, tua hangin leitung mite in nangma sawlpa ka hih lam a theih nadingun thu kong ngen hi (John 17:21, ZSV).\n1) Kipumkhatna tungtawnin a hoih tampi hong piankhiat mah bangin kipumkhatlohna hangin a sia tampi hong piangkhia cih i thei khin hi. Ahi zongin koici lehang kipumkhat ding cih theih ding le zuih ding kisam lai hi.\n2) Pasian le mihingte pumkhat a suah theihna dingin Jesus in a za neihna, a vangliatna, a Pasian hihnate NUSIA-IN mihing limla-in sila hong suak hi. Pasian danin hong pai leh mihingte kisi mang ding ahih manin (Pai 33:20) mihing tawh a kibatlohna khempeuh a nusia ahi hi. I kipumkhat nop taktak le a kibatlohnate ultungsaklo-in kibatnate thupisak zawk ding ahi hi.\n3) Nupate a tangval lai dan, a nungak lai dante nusia nuam kei mawkuh leh nupa kipumkhatna piang thei ngeilo ding hi. Kipumkhat theihna dingin MIMAL KIMIN i nusiat ding pawlkhat om hi.\n4) Kipumkhatna ahi zongin kipumkhatlohnate AWLMAWHLOHNA zong nusiat ding ahi hi. “A utut piang hen!” cihna panin “kipumkhatloh ding NASAK MAHMAHNA” kisam hi.\n5) “AMA HANG HI” cihna panin “KEI HANG HI. Topa aw kei hong puahpha masa ou!” cih tek ding kisam hi.\nPrevious: Thulu neilo thu ~ Lian Tuang\nNext: Valentine’s Day (Valentine’ Ni) ~ Jam Daniel


url: =Paris khuapisung aom Orly Airport ah galkapte’n migilo khat kaplum :: ZOMI DAILY\nposted on 19 March 2017 at 12:54 pm Lomkholna: France, News, Sawltak, World\nFrance, Paris khuapi sung aom Orly Airport ah Allah pasian adingin asiding in aki gingsa in ka om acikhat vanlengtual sungah Security Alert piangsak, buaisak ahih manin palik te’n kaplum uh cih AFP News pan kiza hi. Paris khuapi ah Saturday (Mar 18) ni in thupiang hi a, nawngkaina apiangsakpa minpen Ziyed Ben Belgacem kici hi.\nZiyed Ben Belgacem pen kum 39 aphakhin French National khat hi a, numei galkapkhat alu ah thau ngakin mancip a, tuanu ii Assault Rifle zong suhsak hi ci’n Paris prosecutor Francois Molins in Press Conference ah genkhia hi.\nNumei galkapnu pen kidalnading in zangin, agalpanin thautawh a ngimsa in aom galkapte kiangah nathau uh khia uhla, nakhut uh nalutung ah koih un. Keipen Allah pasian adingin asiding in aki thawikhin hi’ng. Bangbang ahi zongin mihing te pen asihloh phamawh hi ci’n tua thautawi migilopa in France kumpi galkap te otsan cihi.\nGalkap numeikhat kidalnading in azatpen tuani thakhatthu in anuai ah khukdinsukvat ahih manin, agalpan alawmte’n tua thautawipa nakaplum theipah bilbel uh cihi.\nHih thautawi migilopa pen athungkuah Backpack sungahzong namgimtui “Petrol Can” leh Koran laisiangtho bukhat puakhawm hi ci’n thunei te’n genkhia uhhi.\nHihpa pen nidang inzong Criminal Record aneingei khat hi a, Radical Islam tawh kizopna omding in aki ummawhkhat ahihi.\nHihpa mahin nung Saturday ni in Northern Paris, Garges-les-Gonesse ah thautawh palik te kapin Officer khat alu liamsak khin hi.\nFrance (Piancit) gamsung pen 2015 January kha akipan gamsung migilo te buaisakna tampi thuakto uh a, mi 230 bangin sihlawhkhin uhhi.\nRelated: Eiffel Tower pen $21.4 Million bei in Bulletproof Glass tawh dai kikaiding ~ ZD\nNungdiak mahmah Thursday ni inzong Paris khuapisung aom International Monetary Fund ah “Letter Bomb” khat puakkham in nasemkhat in liamlawh hi. Migilo te lauman mahin Eiffel Tower zong $21.4 Million beiliang in thautangin apailet zoloding “Bulletproof Glass” thuahding cimawk hi. ZD Sawltak #zomidaily\nPrevious: Gam leh Minam a khangto sak Makai hoih ~ Khup Lian Thang\nNext: Sengam ah numeikhat ahehsuak in lampi tungah sumtampi lonkhiagawp ~ ZD


url: =Ka muhpak US Gamthu pawlkhat (7) ~ Awn Za Pau :: ZOMI DAILY\nposted on 26 September 2015 at 8:29 am Lomkholna: Article, Awnzapau, Theihhuai\nTua zong hi lamah CD, DVD, a kicingtakin om in teh ka cih simsim leh ngaihsut na bang hetlo in ih Kawlgam khawngah gam tuamtuam pan Mangla hoihnono a namnam in akicing zaw na hi gige hi. Vintage kici CD, VCD, DVD saite ah zong a lui tampi tak mah kizuak euau napi’n a van taktak in kicing zo tuan lo mawk hi. A taktak leitung bup a minthang mahmahte bek mah ei kiang hong tung na hi gige a la hoih nono vive a kingah zaw hi behlap hi. Ahih hangin online pan in ih deih bangbang kivaikhak thei bek thamloh in lasiam minthangte la akim phial mah in na om veve sam hi. (azom omlai hi…) Agelh: Awn Za Pau\nPrevious: Muh ciil Melbourne – 1 ~ Hau Za Cin\nNext: ZCD Ngimna Bulpite (Policy)


url: =Cuba ah kilaihgawpna a piangsakpa Fidel Castro sita ~ TK Lian :: ZOMI DAILY\nposted on 27 November 2016 at 6:43 am Lomkholna: News, Thangkhanlian, World\nNov. 26, 2016: Cuba gamah kilaihgawpna a piangsak makai (revolutionist leader) kum 90 mi Fidel Castro si ta hi ci-in a sanggampa Raul Castro in tu zingsang in Cubate’ khuapi Havana panin state television ah pulak hi. Fidel in 1959 in Che Guevera leh Raul Castro tawh a makaihna tawh US in a gup, ama deihna bek tawh gam uk (dictator) Fulgencio Batista na laih uh a, tua khit President sawtpi len in, kum 84 a phak in a sanggampa Raul tungah President zaa 2006 na pia khia hi.\nFidel pen a teek kuan nungin a sim tham in kikhumcip in, dai om mahmah a, khat veivei thugen in, lai gelh in khah khia zel hi. Dam lohna lianpi nei in omcip ahih manin a sihna thu pen a lamdang hilo a, leitung bup leh a diakin Latin America ah kilaihgawpna a pian’ theihna dingin mite a lamlakpa hi ci-in Al Jazeerate’ Latin America Editor Lucia Newman in Santiago, Chile panin gen hi. Fidel in natna lianpi nei in, ama thu tawh kisai kiza mel lo a, August kha in a suahni in Cuba gam bup in pawi a kham uh cih loh buang tu sawng teng ama thu kiza lo hi ci-in gen beh hi.\nHavana khua mite Fidel’ sihna hangin dah mahmah uh a, Havana khuami sangnaupang Sariel Valdespino in, “Fidel pen mipite lakah a tal lang mahmah khat leh a kizahtak mahmah ahi hi,” ci-in gen hi. Ahih hangin Florida, US a om Cuba ten a sihna thu a zak un nuam mahmah uh a, champagne zu bawmte hong in, a car horn-te mek ging ngeingai in, khuamte sat in pawi kham (celebrated) liang uh hi.\nUS kumpi in Fidel thahna ding leh laih khiat theihna dingin S1billion a beisak hangin that zo lo uh a, bomb, gu leh a tuamtuam zangin a thah a hanciam den hangun Fidel pen USte adingin sikha a bang ahi hi. Fidel pen gam khangto nai lote adingin migol/ngakkhuahang (“a giant of the Third World”) bang hi ci-in 1953 in Cuba nisuahna lamah kilaihgawpna pian’sakna dingin Fidel tawh a kipawl kum 85 mi, Agustin Diaz Cartaya in ci a, Third Word gamte adingin Fidel banga na thupi a bawlsak kuamah om lo hi ci-in gen beh hi.\nFidel gensia leh langpang ten bel Fidel in Cuba gammi million 11te ngah dingin a kilawm hamphatna kisam diakte (basic freedoms) pia lo a, Cuba gammi tampi galtai suaksak hi ci-in ngawh uh hi. “Kum 55 sung Cuba kumpi in a gammite adingin human rights lamsang bangmah bawlsak lo a, Castro-te unau ukna pen ka muang kei hi,” ci-in Havana ah politics hangin thongkiatna tuak ngei kum 72 mi, Hector Maseda in ci hi.\nFidel gensia leh pahtawi a dim a ha in om a, Fidel’ khanggui kizopna (legacy) in hong tung ding mailam hunah kiselna lianpi piang den ding hi. Ahih hangin Fidel in Cuba tuikulh gam pen zawh thawh thu tawh ki-ukna panin a kuapeuh liangko kikimna ding leh taangpi nuntakna lamsang kikimna (social equality) theihna ding nakpi takin na nasem a, huhna kisam gamte huh in, siavuan kisapna munte a siavuan tul tampi sawl khiasak zo a, nitumna lamah naupang lai-a sihna tuak (infant mortality) tawm pen leh lai thei tam pen gam suaksak hi. Capitalist gam (US leh nitumna) gam lamte adingin Fidel pen lampi a ling bang a, zawh thawh thu tawh ki-ukna gam-a omte ading leh gam khangto nai lote ading Feidel pen khuavak a tangsakpa leh lametna aksipi bang den ding hi.\nUSte secret agent ten Fidel thah theihna dingin a puak thei “seashell” leh sih theihna gu “lethal fungus” kicite nangawn a zat hangun na lawhsam uh a, a thah zawh loh manun Cuba gam tungah khualzinna leh sum bawlna lamah khalna (trade and travelling sanctions) koih khum in, Fidel langpangte leh democracy deih ci-a tangkopihte sum tawh na golhsim den uh hi. US ten a thah sawm den hangun Fidel in US President 11 vei a kilaih sung Cuba gam na uk zo veve a, US ten a ngian teng uh a lawhsap dipdep khit nungin Dec. 17, 2014 in Obama in Cuba tawh kizopna piangsak kik a, sum bawlna leh khualzinna gakna pawl khat la khia hi.\nHih bangin a pian’ theihna dingin US in amau adingin thukan sim (spy) dingin a zat uh Cuban mi Alan Gaross leh Rolando Sarraf a kikhah khiatna dingin US ah Cubate’ thukan sim thum kimante khah khia uh hi. Obama in a beisa hunin US in Cuba tungah khalna a bawlte guaksuak dimdem ta leh zong US in Cuba gam-a democracy tangkopihte a gup kikhawlsan tuan lo ding hi ci hi. Obama in hih bang a sawmna hangin amah gensia ten Obama in Cuba gamah socialist (liangko kikim a ki-ukna) a nuntak theihna ding vaihawmsak hi ci-in ngawh uh hi.\nSource : Al Jazeera and News Agencies/ Thang Khan Lian\nPrevious: A 3 veina GZA Khawmpi ah deih ngetna ~ Dr. Dongno\nNext: Malaysia misi luanghawm sungah RM20,000 manneiding vankham kimu


url: =Top Call Taxi near me in Ernakulam - Best Call Taxi near me in Ernakulam - Page 1 | Quickerala.com\nCall Taxi in Ernakulam\nAre you looking for Call Taxi in Ernakulam ?\nനിങ്ങൾ Ernakulam ഉള്ള Call Taxi ആണോ തിരയുന്നത് ?\nWe appreciate you for contacting us about Call Taxi in Ernakulam


url: =Athu tawh kizui lasak asiam leh thusut asiam Zomi te :: ZOMI DAILY\nThu ih cih in la, La ih cih in thu\nThu kigen khempeuh alim cisak leh akipsak, apicingsak in la ahihi. Lakhempeuh adeih nateng thu tawh kihilh ahihi. Athu om bang dandan in leitung minam khempeuh alungsim kihei sak, khuasa sak ahihi. Tua ahih man in LA in mi nuisak thei, kapsak thei, alunglengkhat lung nuamsak, aheh mikhat lungdamsak,akitawng dingkhat kilem sak theihi.\nTua ahih man athutawh kizui, lasaksiam leh thusut asiam, tanglai Zomi te sep zia tawm kong pulak nuam hi. Hih thulu zui in Nam (2) in i khen dinga, Nopna leh Dahna mun ah lasaksiam leh thusutsiam in koih seh dih ni.\n1. Dahna mun ah thusut siam leh Lasak siam Zomi\nHih dahna mun san, adipkuat huaihun, alunglen huaihun, akhua ngaihhuai hun ah athu tawh kizui in ala damtak in awi in sa liailiai ahih man in alungleng khat, atha neem mikhat lung nuamsak kikzo in, alungsim leh ngaihsut na kihong sak ahi. Sih leh nat, khua ngaih lunglen athuak/tuak mikhat in amah bek in athuak lohzia te ala in sutsut a akhituiluang mikhat, hehneem zo ahihi.\nTua ahih man sih na mun bang ah sihla, nei pah in sanolhla nei-in, sihguiding ciang in kongkalla cih bang in khen diudeu a, a aw mahmah zong atuam tek hisak in akullo leh akisamlo na mun ah sa ngeilo hi.\n2. Nopna mun ah thusut siam leh Lasak siam Zomi\nHih nopna mun ah gal aih hun, sa aih hun, Zu nun hun, samat hun, mo neih hun, Khuado hun, Pu te zukholh hun kihel ahihi. Adang zong tampi om lai ding ahihi. Tua ahih man in gal aih hun ah gal aih la, sa aih hun ah sa aihla, Zu nun hun ah Zu nun la, Samat hun ah samat la, Hanla, pu zukholh hun ah zukholh la, khuado hun ah khuado la, ahun amun athu zui in salian lian ahih man in tua lasak na hang in athu athupit na kilangsak limcisak ahihi. Hanla bang zong asatmat zui in kikhen lai ahihi.\nTuhun ciang in zong\nTuhunciang in zong nidang hun bang in la aw akibat zenzen loh hang in Zomi sungpan Lahong puak te khem peuh in Dah hun ahsak ding, Nop hun ah sakding, Minam hun ahsak ding, Khuado hun ah sak ding, Sialsawm hun ah sak ding, Christmas hun ahsak ding, Lia leh Taang kiteen hun mopawi hun ah sak ding Pasian biakpiakna hun ah sakding cih bang in aw 7 tawh kim tak in hong koih hong phuak uh hi.\nAhi zong in laphuak te deih nabang in ei “mi laphuak sa”, lasa ten aphuakte deihna mun ah ih sa het kei theihi. Biakpiakna mun ah Minamla kisa kha thei a, Minam hun ah biakpiakna lakisa kha hi. Khuado hun ah Love Song kisa vat thei a, Mopawi hun ah minam la cihbang in athu tawh kituaklo in la ihtel, ihsa, ih phuang kha sakha thei hi hang. Tua bang hun ciang in ihthupi bawlnop na leh alimcitna ding teng bang mah man lo thei ahih man in Laphuak te’n akicingtak ding a, hong koihsak sa late athu om bang in sak thei siam ding thu mahmah ahihi.\nPrevious: Slovenia gamsung ah mawtaw 50 val ki phukha gawp in mi 4 si, 25 liam\nNext: Zogam tangthu a tomin ~ Rev. Khup Za Go


url: =Indonesia, Malaysia, Philippines gam 3 te’n tuipi tungah galvilna neikhawm :: ZOMI DAILY\nposted on 19 June 2017 at 9:53 pm Lomkholna: Indonesia, Malaysia, News, Philippines, Sawltak, World\nAsia sungah migilo te ngongtatna khangsemsem ahih manin Indonesia, Malaysia, Philippines gam 3 teng kipawlkhawm in tuipi tungah galvil dingin “Joint Naval Patrol” neikhawm uh cih AFP pan kiza hi.\nAdiakdiak in Philippines gamsung aom Marawi City sungah kumpi galkapte leh IS migilo te kilimdo mahmahlai uh a, tua IS te ahuhding ahi zongin agaltai ahi zongin tuipi tungah aomkhakding cih abengding in galvil in hihbangin gam 3 tak kipawlkhawm in abawl uh ahihi.\nIndonesia’s military chief Gatot Nurmantyo in agenkhiatna ah hih Joint Naval Patrol akibawl pen ahun lemlian mahmah hi. Marawi City panin Indonesia gamsung ah gambel dingin IS galkap te hong lutphei khakding aki khaktannop mahmah laitak hi ci’n genkhia hi.\nHih Indonesia, Malaysia, Philippines gam 3 tepen akisapleh kipawlkhawm in Joint Naval Patrol neihding cihpen abeisa 2016 May kha pekin thukimna aneisa uh ahihi.\nVideo: Malaysia, Indonesia and Philippines launch trilateral maritime patrol\nTuahun laitak inzong Philippines gam ii leitawlam aom tuikulh tungmahah IS tetawh akizom Abu Sayyaf thautawi kipawlna te’n gamdang mite manzelzel uh a, sum tampipi tawh kitansak uhhi. Ahun aciangtan hunsung in sumtawh akitanlo tepen a ngawng tansakziau mawk uhhi.\nHih gam 3 tengin “Maritime Command Centres” zong neiciat uh a, Indonesia gamsung ah Tarakan, Malaysia gamsung ah Tawau, Philippines gamsung ah Bongao cihbang in Set up sa nei uhhi.\nRelated: Indonesia, Bali Airport ah numei khatin Bomb kapua ci’n ciamnuihkha ahih manin kiman ~ ZD\nHihbang in anei dimdiamna hangin deihlohpen tuipi tungpan in huhnget sapna Distress Call khatpeuh aomleh koigam koigam pan ahi zongin akinai penpen ahuhding in ki paisakding cihi. Sawltak #zomidaily\nPrevious: London, Finsbury Park geiteng ah mawtaw in mipi nawkgawp in mi 1 si, 8 liam\nNext: Johor innsung khatah Sokval “Cobra” gulpi khat lutin apai khiatna kitheilo


url: =Germanwings Airline pen Co-pilot ii khiatsuk cimawk :: ZOMI DAILY\nposted on 26 March 2015 at 9:28 pm Lomkholna: News, Sawltak, World\nNung Tuesday ni in France Alps mualtung ah akia ahi Germanwings Airline pen vanlenghawl ahuhpa Co-pilot ii khiatsuk hi ci’n French Prosecutor te’n AP News te kiangah genkhia hi.\nVanleng kiatna panin vanleng tungah akithuah awkhumna Voice Recorder panin a kankhiat uhciang in hihbang in atheikhia uh ahihi. Vanlenghawl taktakpa Pilot papen vanleng hawlna amaibuk sungah aomloh laitak in Co-pilot pa kongkhak ki sungkalhcip a, vanleng akiading in akhiatsuk cimawk hi.\nVoice Recorder sungah a aw naki khumkha ahih manin, amasa in Pilot pa in kongkhak kiu in awdam tawh damtak in samhiat hiat a, Co-pilot pa in ahonloh ciangin ki otsangawp uh a, tuakhit ciangin Germanwings vanleng pen akiasuk hihtuak hi.\nGermanwings Airline tungah atuangkhempeuh mi 150 teng avek in sihlawhlian uhhi.\nTua vanlenghawl ahuh Co-pilot pa minpen Andreas Lubitz kici a, vanleng tungah atuangteng khempeuh ama suamlup hihtuak mawk hi.\nVoice Recorder pan a ngaihkik uhciang in, Passengers te anuntakna uh abeimadeuh in patau linglawng in awngzaizai uh cimawk hi. Bangzah in mulkimhuai hiam???\nHihbang in gamtatna pen Terrorist ngongtat mite ahi dinghiam ci’n aki dotciang in “Terrorist tebel hilo hi” ci’n thunei te’n dawngkik uhhi. Terrorist lobuangding in a gam vevepawl himawk hi. ZD Sawltak\nPrevious: Theih huai; Bang hunte ah Sing nek huailo?\nNext: Kammal kilawm pawlkhat (azom 26 March)


url: =India Gammi 2 Gamgi-ah - Sihna Thuthang\nA beisa ni 5/6 lai pawlin India lam panin, mi 6 Tamu ah Identity Card tawh, honglut uh a, ID Card te pen Kawlgam Immigration Department kong-khak (Gate) ah ap uhhi. A ciah lam uh ciangin, mi 4 bek ciahkik cihthu kiza a, tua aciahkik nawnlo 2 te i ID Card te om om lai-in, a zingni or a thai ni ciang, Kanmagyi khua gei India gamgi ah tua mi 2 te asi sa-in kimu hi.\nTua hangin, India kumpi in Moreh ah Kawlgam mite ni 3 sungbang lutsak lo-uh banah, amau zong Kawlgam ah hong lutlo uh a, Moreh khua ah lungpho lahna (Demonstration), 2014 Febuary 21 ni-in nei uhhi. Tua akithat te aluang akimuhna pen, India gamsung lam or Kawlgam lam hizaw cih akician phalo mun lianah kikoih sese hi.\nMoreh ah lungphona hangin Tamu pana Moreh ah Sangkah, Sangnaupangte leuleu pen lutsak thei veve uh a, Tamu ah R.C Sister khat zong Moreh St. George High School a Teacher asem khat zong pen lutsak thei veve samuh ci hi.Mi pawlkhat genna ah tua aki thatte pen India kumpite' thukan (C.I.D) te ahi kha uh diam, aci tawh, Meitei te tawh sumbawl khawmte hi-in, Meitei Singnuai-mi Kawlgam lama om te'n lungkim lohna tuamtuam tawh athah uh ahi zaw diam, cih danin upmawh thu teng akigen kawikawi kaza hi. Athatte lian kithei zolo ci hi.\nTua akithat India mi 2 tepen van tuamtuam zuakin pai kawikawi in vak kawikawi uh kici hi.\nSource: Father Go Lian


url: =Hun hoih lai ~ Michael Pau :: ZOMI DAILY\nHun hoih lai ~ Michael Pau\nposted on 28 April 2011 at 9:10 am Lomkholna: Article, Michaelpau\n“Hun hoih lai-a pek 20 tawh ka lei hiven, to mahmah hiven”…., “hun Hoih lai – in van man ol in, nuntak nuam mahmah…. . ” cih kammalte i nisim nuntakna kimlepam ah i za thei zelzel hi. Ka neu lai-in tua “hun hoih lai” cih kammalte ka zakcil pan kipan tuni dong “hun hoih lai” a cih pen bang hun aitam ci’n ngaihsun zelzel in, tua “hun hoih lai” a cih hunin pianga, akhangkhia hi leng kei zong val man ol nono tawh lei thei in, nuntak nuamsa mah ding hi veng maw ci’n ka ommuanin ka lungngai thei zel hi.\nHun hoih lai i cih huna nuntak ding ka lunggulh mahmah hi. Kumpi ki-ukna tawh kisai ding maw? Leitung sumbawlna hun luanzia tawh kisai ding maw? Pasian thu tawh kisai ding maw? Tua “hun hoih lai” pen bang hun hi-a, bang tawh khentel ding i hia?\nTua tawh kizomin “hun hoih lai” pen bang hun hi ding hiam ci’n ka ngaihsutsut ciang, hun tampi ka mukhia hi. Hun tampi cih sangin HUN KHEMPEUH pen HUN HOIH ahih lam ka mukhia hi. Ei Zomi dinmun pan kumpi ki-ukzia tangthu bulphuh in enpak leng, Mikangte hong ukma, kua ma khutnuai ah omlo in, ei le ei akhua akhua ah ukpite tawh suaktataka ki-uk hun (1896 ma), Mikangte hong uk hun (1896-1948), Suahtakna ngahkhit U Nu uk hun ci main i (1948-1962), atel baih dingin Ni Win uk hun (1962-1988), Galkap kumpi uk hun (1988-2010), tu in U Thei Sein Uk hun (akl) Democracy hun cih dan in kikhen thei hi.\nTua hi-in “hun hoih lai” a ci thei zel, i pu, i pa, i u-te tuakna/thuakna (experience) te ka etkak ciang, ei le ei ki-uk hun le Mikangte hong uk hun atuak khawmkha i pute in, ei le ei ki-uk hun pen “hun hoih lai” na cikha thei ding uhi. Bang hang hiam cih leh i pute in “hun hoih lai acih hun pen Mikang kumpi hong uk hun na hih tuak hi.\nAmau adingin Mikang kumpi uk hun pen “hun hoih lai” hi-a, suahtakna i ngah khit ciang hun hoihsa nonlo uhi. Tua mah bangin, i pate khang pan en leuleu leng; suahtakna i ngah khit Perlimantary Democracy hun, U Nu uk hun pen “hun hoih lai” na hi-a, Ni Win hun ciang, hoih nonlo hi. En toto leng ei sang uzaw Ni Win huna khangte in “hun hoih lai” a cihcih uh pen, Ni Win hun na hi leuleu in, Galkap kumpi hun ciang, hun hoihsa nonlo uhi.\nTua manin HUN KHEMPEUH “HUN HOIH LAI” hikhin ka ci nuam hi. Alangkhat pan a sialamin ngaihsun leng belh Hun khempeuh SIA khinkha ding hi. Ei tungsiah a, “hun hoih lai” a cici thei zel, i pu, i pa, i ute nuntakzia tawh i etkik leuleu ciang, hi bangin kimu thei hi. I pute in Mikang kumpi hun, hun hoih a cih theihna in, amau cidam pen hunk um 20-25 pan 45-50 kim aphak hun, na sep hat laitak, sum le pai muh theih lai, zonzawh lai hun na hi gige hi.\nAmau kum 50 hong val khit ah kumpi kilaih in, a ci uh zong nidangzaha dam nonlo, khanghamta, sum le pai zonna-ah zong hong hamsat pian ciang, U Nu hun pen, hun hoih nonlo hong suak mawk hi. I pate khang zong en leng, tua bangmah in i mu ding hi. I uzawte nuntakzia zong en leng, khangno hun, cidam hun, nasep hat hun, adiakdiakin sumlepai zon zawh hun, neih le gam i tom zawh hun pen “hun hoih lai” ahi hi. Tua manin van man bangzah in khang tase leh cidamin sumnu sumpa na zonzawh leh nang adingin tu hun zong “hun hoih lai” hi pah lel hi.\nAtawpna ah “ Hun Hoih Lai” i cih pen, kumpi le ki-ukna tawh kisai lo, Van man kiam le khan tawh zong kisai lo a, ei mah mimal khat ciat khangno hun, cidam hun, nasep zawh hun, sum zonzawh hun tawh kisaizaw hi. Hun hitaleh kumpi le ki-ukna hitaleh a ma pianzia zuiin hong kikhel toto lel dinga, ei vaihawm zawh zong hikhin lo hi. Vanman i cihte zong leitung thuluanzia tawh kizui-in hong kikhel zel lel ding hi. Bangbang hileh a thupi pen in, a lei nading sum i neih ding hizaw a, leizo peuh leng van man khan hang phamawh kisa lua khol lo ding hi.\nMi kimkhat-te ading bangin “hun hoih’ tawntuna, pawl khatte adingin hoihlo den thei mai hi. Hun hoih/hoihlo pen ei tungah kinga zaw hi. I khangno hun, i cidam hun hi-in, hun manphate mawk beisak lo-a, i hanciam ding ei mah mimal khatciat i vaipuak ahi hi. Sunmang manin ni i tumsak leh “hun hoih lai” in hong taisai, hong nusia lel ding hi. Tua hi-in ka neulai a, “hun hoih lai” a cih hun in, piang nuam sing e… ci a, mawk omom in, sunmang sungah a kidiahdiahkha i om leh tu laitak pen “hun hoih lai” hi; diangin la, hanciam in ci’n Tongsan pan i kihanthawn hi. “Hun Hoih” in nang ading ahi hi. Michael Suan Lian Pau\nPrevious: Microsoft Office vs OpenOffice\nNext: Global Zomi Alliance pan Thu Zaksakna\nSyria gamsung aom Malaysian gammi IS galkap te innciahding lunggulh uh ~ ZD\nSingapore ah Samsung puansawpset khat meikang ~ ZD\nHun zatdan nasiam naihiam? ~ David Tuang\nNumei leltak naci ngeihiam\nInndawl 25 Floor pan Lift kisia in aki hotkhiatsawm pasal khat kiasuk in si


url: =Tulaai Leitung Thuthang Tuamtuam updates December 17, 2015 :: ZOMI DAILY\nposted on 18 December 2015 at 9:39 am Lomkholna: Khawmpau, Myanmar, News, World, Zomi\n* IS migilo ten asum te uh Bank pan athoh theihloh nading in agamgam pan koici khaktanding cih UN ten December 17,2015 New York Khuapi ah nasiatak in kikum uha, thukimna hoihkhat ngahding in kilam en uhhi. CNN\n* Nai 24 sung bekbek in 59 vei gaalsim in kikuan a, IS migilo te phualpi 212 kisusia in IS migilo 320 kigo in IS te Namgimtui phualpu 100 kisusia ci in Russia Defense Minister Sergei Kuzhugetovich Shoygu in December 17,2015 ni in genkhia hi. CNN\n* Kawlgam Singnuai thautawi pawl leh kumpi lam kithukimna NCA ah suaikaai kipawlna 8 leh Daw Aung San Suu Kyi December 17,2015 ni nai 1 sung kimukhawm uha, Pi Suut Cing in kilemna ding a amau singnuaimi kipawlna 8 in suai atuamkaih uh peen Chrismas letsong dan giving a gift cih tawh genteh ziau hi. VOA\n* US ten Taiwan gam te Gaalvan tuamtuam $1.83billion man zuakding in thukimna leh taangkokhiatna December 17,2015 ni in neita uha, China te naakhehlua so keei pah in alungkimlohna uh pulaakpah uhhi. Taiwan peen Senten kogam aci uhhi.\n* Kumsawtpi tak kizopna akitat vilvel Cuba gam leh US gam kikaal Khualzin Vanleeng te leengziahziah in sum zongtheih tading cih gamnih thukimna December 17,2015 ni in ngahta uha, hithu hang in US Vanleeng tawh khualzinna company te kipaak mahmah uhhi. VOA\n* 2008 kumpan apeek dildel Leitung sunzonna hang in US ten Bank meet 0% pan December 17,2015 ni in 25% ah khanto ta uh ahihman Asia,,EU Sumzonna te thakhat in kahpah hanhan hi. CNN\n* Russia President Vladimir Putin in kumsim aneihdet Leitung thukan tetawh kimuhkhopna December 17,2015 ni in bawl a, 2016 kum US President akahthak peuhpeuh tawh kiptak khut kiletding leh Turkey ten Russia galvenleeng akapkhiatna tawh kisai kiso velvel laia akul leh Syria gam ah Gaalphualpi lamding ci hi.Syria gam tawh kisai in mipi teelcing Makaai ten ukding hi ci in gen hi.VOA\nPrevious: Japan Gal Sung Dawi Havang Kal Pan – 1\nNext: Abraham Lincoln laikhak ~ Hau Za Cin


url: =(WZC leh Chicago Zomi Innkuan) Zomi pawlkhat in politics kikupna nei ding\nIt ZOMI akua mapeuh\nHong tungding Saturday April 12 ni 2014 nitaak nai 6 pan zan 12 ciangh USA gam Chicago khuapi ah World ZOMI Congress Pupi te le Chicago huam a om ZOMI te Gam le Nam vai ZOMI movementpi khat holimna neinuam ihih man in anai agamla aom ZOMI it le ngaih khempeuh nongkihel ciat nadingun veina le itna lianpi tawh ka hong zawn uh hi.\nTutung apen Chicago ZOMI innkuan CZI innteek sem in Thu bek hilo in Gam le Nam itna hanthotna la hoih nono te tawh ZOMI lasiam ten WZC te nungthuap dingin kiging phitphet khin hi.\nThu gen dingin Pu Haukim Pu ZO Gam Mang Pu ZO Khup Pu Sian ZO Pu Pau Sian Lian Pu Thanglian cih te atheih uh sinthu hilo atuah khak uh le aphut khak uh thu te hong hawmsawn nuamlua ta uh hi.\nLai peuh tawh kikupkup sangh maitang kimu in Zotate kamkum ni ci a hong zawn uh hi ZO Vontawi fund zongh apia nuamlua in Chicago a om ZOGAM tangvel te akhut uh khuatkhuat ta uh hi.\nLasa ding te le sak ding late pen\n1 Tg Tuplian ZOGAM leitang Ngah kik Mateng khol lo ee\n2 Nuunpi Pang Khawm Ni\n3 Cingpui Tuah ding Sinthu Lel Ni\n4 Lia Lialian Diamdiam in Leaileai lengh\n5 Hoihnu Zogam Ni Bang tang Dingh\n6 Lianpi ZOMI Ka Hi cin Zopau na Thei Hiam ?\n7 Taa Kham Laizom ZOMI\n8 Tg Nangcin ZOMI Mah Ngaizaw Ingh\n9 Nun In Nuam Lapawl\n10 Laizom hihangh Kam&Lia Lialain\n11 ZOMI Khat Ka Hi Lapawl\nHun ngah haksatna tawh hih teng tutung khui 1 aitang tawh ZWC te khawmpi muak kawm le ZOMI movement pahtawi kisawm hi\nWZC Pupi ten hun kipat apat atawp dongh LIVE tawh khahlhiat ding vaihawm sawm ahih man in akua mah peuh thu le La hongsim ciat un THU zongh hong kicingh Kician ding a Lasa te zongh hongsiam mahmah ding hi\nTulaitak ei ZOMI min tawh ibuai mahbangin WZC te zongh Zogam leitangh Ngah Kik Mateng Khawl Lo E ZRDP Pu la tawh So litlit laitak hi\nAmun ding hongvansak Pu Thang Pil Mung(Hangsawk) le Pu pite zinmang khempeuh CZI aitangin zinhongdosak dingh le dawn le khak mawhpuak honglaksaksawm Pu Lian Min Thang(Naulak) tungh Chicagi ZOMI innkuan aitangin kam agenzawh loh lungdamna kiko khawl hi\nZYA Chicago ten zongh Pawi limcit nading sun le zan ihmunawnlo uh hi ei\nLawhcin nangh thungetna ah hong panpih ciat un\nCZI tanu pawl aitangin\nThapia ciat Ni\n11/9/2015 03:33:34 pm


url: =Zomi Siamsin Kipawlna - Universities Myanmar\nHome Articles Chat Room Downloads Forum Links News Poem Siamsin Email\nSiamsin Login Username\nThe 12th Convocation of Yandabon University Held\nSiamsin Hoih khat ka hi hi.\nHUN HOIH LAI\nGAMDANG TUNG I MIPIHTE LEH INNLAMTE\nZingsol: Zupa Issue A sung ah kihel thute\nWelcome to Siamsin Seminar V\nSIAMSIN CUP NUAMTAK KIZO\nGamkhat makaih ki uk zia (INDIA)\nGZA, Zomi Maikai le Kipumkhatna\ndear_siamsin_mimal_kimZomi Siamsin Kipawlna Thukhunpi Leh Nasepziate Gelnazingsol l11, h 9 (14 march, 2010)\nGamkhat makaih ki uk...Superb Information, I really appreciated with it, ...Gamkhat makaih ki uk...Hello Dear, Really your blog is very interesting.....Gamkhat makaih ki uk...Hey great stuff, thank you for sharing this useful...\nSunday, 13 November 2011 12:14 | Written by Admin | | | Motto : "Kipumkhatna In Gualzawhna"\nSeminar Thulu :Moral Rearmament Seminar (1) :Rev,Dr.Do Sian Thang (MRA & Our Primarily Needs) Seminar (2) :Pa Sian Cin Zam (Zomi Awake)\nSeminar (3) :Sya.H Sawm Pau (Global Mind Change)\nSeminar (4) :Prof.Kam Za Mung (Kinds Of Intelligence & Problem Solving Skills)\nSeminar (5) :Rev.Tuang Khan Kap (Food Life)\nSeminar (6) :Michael Suan Lian Pau (Poverty Reduction)\nLutman : 3000 kyats Ani: 22:28 November 2011 Amun: Pyidawthar, Kalay Township, Sagaing Special Division\n*Ahun ciang Timetable kicianin kisuang ding hi.\nMonday, 18 July 2011 20:49 | Written by Muang San | | | SIAMSIN CUP NUAMTAK KIZO\nZomi Siamsin Kipawlna kawlpi pan kumsim kibawl den Siamsin Cup tukpeng kimawl na July 9, ni in Tahan tualpi ah nuamtak kizo hi. Team (4) kimawl in KU sangpan team 2, CU le TU sangte team khat tuak in kimawl a, nitak nai 4:30 pm in KU (A) Le TU te kimawl a TU te in goal (4-1) in zo hi. Read more... Gamkhat makaih ki uk zia (INDIA)\nSunday, 10 July 2011 00:00 | Written by Open Zosuan | | | INDIA\nIndia gam pen states tuamtuam ki gawm gam (union) hi. Gam ii thukhun pi teng lian pen gam makaipi (central goverment) in len aa, tua thukhun tungtawn in ameng, aka khia thu khun tuamtuam te pen amual a guam zui in amau state (gam keek) tek in len uh hi. India pen Union cih ding sang in Unitary gam dan khat in kalsuan zaw hi.\nRead more... HUN HOIH LAI\nSunday, 03 July 2011 16:08 | Written by Michael Suan Lian Pau | | | HUN HOIH LAI\n“Hun hoih lai-a pek 20 tawh ka lei hiven, to mahmah hiven”…., “hun Hoih lai - in van man ol in, nuntak nuam mahmah…. . ” c ih kammalte i nisim nuntakna kimlepam ah i za thei zelzel hi. Ka neu lai-in tua “hun hoih lai” cih kammalte ka zakcil pan kipan tuni dong “hun hoih lai” a cih pen bang hun aitam ci’n ngaihsun zelzel in, tua “hun hoih lai” a cih hunin pianga, akhangkhia hi leng kei zong val man ol nono tawh lei thei in, nuntak nuamsa mah ding hi veng maw ci’n ka ommuanin ka lungngai thei zel hi. Hun hoih lai i cih huna nuntak ding ka lunggulh mahmah hi. Kumpi ki-ukna tawh kisai ding maw? Leitung sumbawlna hun luanzia tawh kisai ding maw? Pasian thu tawh kisai ding maw? Tua “hun hoih lai” pen bang hun hi-a, bang tawh khentel ding i hia?\nRead more... GZA, Zomi Maikai le Kipumkhatna\nFriday, 24 June 2011 12:31 | Written by Tg. Zam Thuam | | | GZA\nGlobal Zomi Alliance hong piang lian ciang a kinial masa pen in Zomi bup a huam takpi hiam cih hipah zen hi. A\nkibuaipih khat in a min mahmah hi pah hi. Min pen i nu i pate in hong phuak lian pen i min taktak hi in, ahih hang min dang tampi kinei thei hi. Nang le nang na kipiak tawm, na lawmte in hong itna tawh hong sapna, cih pan kipan\ntampi hong om ding hi.\nEditorial: ZINGSOL ZUAPA ISSUE\nA (2) Veina Siamsin Summit Meeting- Yangon\nA nihvei na Kawlgambup Siamsin Makaite Khawmpi Yangon ah kibawlzo\nAnihveina Siamsin Summit (A Ni Nihna)\nZingsol Zuapa Issue 2001\nSiamsin Awging K6H5\nMomno May 22, 2011 by Niang Theih Kim\nCopyright © 2009 - Zomi Siamsin Kipawlna - Universities Myanmar.\nDesigned & Hosted By: Zomi Domains & Web Hosting